Case ID: 1184710
Sentence 17: Azərbaycan Respublikası ƏMDK yanında Daşınmaz Əmlakın Kadastrı və Ünvan Reyestri Xidməti mütəxəssis rəyi vermiş Xaçmaz Layihə Tədqiqat İdarəsinin Baş İdarəsi hesab edildiyindən 24 may 2019-cu il tarixli, **********07 saylı məktubda göstərilənlər daha mötəbər sübut kimi qəbul edilməli və qeyd olunan mütəxəssis rəyi ilə məktubda göstərilənlər arasında olan ziddiyyətin aydınlaşdırılması üçün məhkəmə torpaqşünaslıq ekspertizası keçirilməli və mübahisə tərəflərinin faktiki istifadə etdikləri torpaq sahələrinin vəziyyəti ilə bağlı Azərbaycan Respublikası ƏMDK yanında Daşınmaz Əmlakın Kadastrı və Ünvan Reyestri Xidmətinin elektron xəritə məlumatlarına istinad olunmaqla rəy alınmalı və yalnız bundan sonra iş üzrə yekun qərar qəbul edilməli idi. Hazırki vəziyyətdə iş üzrə gəlinən nəticə mübahisəli torpaq sahəsinin yerləşdiyi Quba rayonu, Aşağı Xuc kəndi ərazisində yaşayan əhalinin arasında faktiki istifadə olunan torpaq sahələri ilə xəritə göstəriciləri arasında fərqlərin olması səbəbindən kütləvi şəkildə yeni məhkəmə mübahisələrinin yaranmasına və əhalinin 20 ildən artıq istifadə etməklə xeyli vəsait və əmək sərf etdikləri torpaq sahələrindən məhrum olmalarına şərait yaratmışdır.